Erkki Virta

Johan Erkki Virta (4. lokakuuta 1915 Helsinki – ?) oli suomalainen aitajuoksija ja pikajuoksija. Hän teki juuri sotien ennen sotia elokuussa 1939 400 metrin aitojen Suomen ennätyksen, joka kesti sotavuodet.

Erkki Virta aloitti urheilu-uransa 1930-luvun puolivälissä Helsingin Tarmon riveissä, jossa hän oli voittamassa TUL:n viestimestaruuksia kesällä 1937 niin 4 x 100:lla kuin 4 x 400 metrillä. Hän siirtyi kaudeksi 1938 SVUL:n alaiseen HKV:hen. Seuraavasta kaudesta 1939 tuli Erkki Virralle läpimurtokausi, sillä hän rikkoi elokuussa 1939 Kalevan kisoissa Helsingissä kovan kilpakumppaninsa "Bebbe" Storskrubbin Suomen ennätyksen ja voitti samalla Beben. Samana vuonna Virta kilpaili Ruotsi-Suomi -maaottelussa sijoittuen vielä silloin toiseksi "Beben" jälkeen. Kesä 1939 oli Virralle muutenkin menestyksellinen, sillä hän teki omat ennätykset kaikilla sileillä pikamatkoilla.

Talvisodan jälkeen kesällä 1940 Virta jatkoi uraansa, mutta tulokset eivät vajavaisesta harjoittelusta johtuen olleet entiset. Hän aloitti kautensa Kaatuneiden muistokisoissa heinäkuun lopulla voittaen lajinsa. Syksyn suurimmassa urheilutapahtumassa eli Suomi-Ruotsi-Saksa -kolmimaaottelussa Helsingissä Virta oli kolmas Storskrubbin voittaessa ja Ruotsin Sixten Larssonin tullessa toiseksi. Kaksi viikkoa myöhemmin Virta voitti Unkari-Suomi -maaotelussa 400 m aidat. Tämä jäi Virran viimeiseksi eli 3:ksi maaotteluksi.

Saavutukset 
 SM-kultaa 1939 400 m aidoissa
 SM-hopeaa 1938 ja 1940 400 m aidoissa ja 1939 200 m aidoissa
 SM-pronssia 1940 200 m aidoissa

 SM-kultaa 4 x 400 metrin viestissä 1940
 SM-hopeaa 4 x 400 metrin viestissä 1939
 SM-pronssia 4 x 400 metrin viestissä 1938

Viitteet 

Suomalaiset 400 metrin aitajuoksijat
Suomalaiset pikajuoksijat
Vuonna 1915 syntyneet